Predkladacia správa

k návrhu nariadenia vlády Slovenskej republiky o spôsobe ďalšieho vzdelávania zdravotníckych pracovníkov, sústave špecializačných odborov a sústave certifikačných pracovných činností

Podnet na vypracovanie návrhu nariadenia vlády
Ide o vykonávací všeobecne záväzný právny predpis vypracovaný na základe § 39 ods. 3 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov. 
Vyjadrenie účelu a odôvodnenie potreby návrhu nariadenia vlády
Predmetom nariadenia vlády je upraviť  spôsob ďalšieho vzdelávania zdravotníckych pracovníkov, sústavu špecializačných odborov a sústavu certifikačných pracovných činností.
Obsah návrhu nariadenia vlády
Obsahom nariadenia vlády je upraviť  spôsob ďalšieho vzdelávania zdravotníckych pracovníkov, sústavu špecializačných odborov a sústavu certifikačných pracovných činností. 
Dopad na štátny rozpočet   
Realizácia návrhu nariadenia vlády nebude mať dopad na štátny rozpočet, rozpočty obcí a rozpočty vyšších územných celkov.
Dôvod nesprístupňovania návrhu nariadenia vlády
Nie je dôvod nesprístupňovania návrhu nariadenia vlády.
Informácia o pripomienkovom konaní
Návrh bol predmetom medzirezortného pripomienkového konania. Návrh nariadenia vlády sa predkladá bez rozporu.
Návrh nariadenia vlády prerokovala Legislatívna rada vlády Slovenskej republiky dňa 14. decembra  2004 a odporučila ho vydať ako nariadenie vlády podľa nového splnomocňujúceho ustanovenia v zákone č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov.